CELEX: 22011D0123
Language: sk
Date: 2011-12-02 00:00:00
Title: Rozhodnutie Spoločného výboru EHP č. 123/2011 z  2. decembra 2011 , ktorým sa mení a dopĺňa príloha I (Veterinárne a fytosanitárne záležitosti) k Dohode o EHP

15.3.2012   
            
            
               SK
            
            
               Úradný vestník Európskej únie
            
            
               L 76/1
            
         ROZHODNUTIE SPOLOČNÉHO VÝBORU EHP
   č. 123/2011
   z 2. decembra 2011,
   ktorým sa mení a dopĺňa príloha I (Veterinárne a fytosanitárne záležitosti) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha I k dohode bola zmenená a doplnená rozhodnutím Spoločného výboru EHP č. 112/2011 z 21. októbra 2011 (1).
            
         
               (2)
            
            
               Rozhodnutie Komisie 2010/749/EÚ z 2. decembra 2010, ktorým sa mení a dopĺňa rozhodnutie 2007/453/ES, pokiaľ ide o štatút Indie, Peru, Panamy a Južnej Kórey (2) v súvislosti s bovinnou spongiformnou encefalopatiou (BSE), sa má začleniť do dohody.
            
         
               (3)
            
            
               Rozhodnutie Komisie 2010/761/EÚ zo 7. decembra 2010, ktorým sa menia a dopĺňajú prílohy I a II k rozhodnutiu 2010/221/EÚ, pokiaľ ide o vnútroštátne opatrenia týkajúce sa jarnej virémie kaprov, schválené Maďarskom a Spojeným kráľovstvom (3), sa má začleniť do dohody.
            
         
               (4)
            
            
               Rozhodnutie Komisie 2011/187/EÚ z 24. marca 2011, ktorým sa mení a dopĺňa rozhodnutie 2010/221/EÚ, pokiaľ ide o schválenie vnútroštátnych opatrení na zabránenie zavlečeniu herpetického vírusu ustríc 1 μνar (OsHV-1 μνar) do určitých oblastí Írska a Spojeného kráľovstva (4), sa má začleniť do dohody.
            
         
               (5)
            
            
               Toto rozhodnutie sa uplatňuje na Island s prechodným obdobím uvedeným v odseku 2 úvodnej časti kapitoly I prílohy I pre oblasti, ktoré sa na Island neuplatňovali pred revíziou tejto kapitoly rozhodnutím Spoločného výboru EHP č. 133/2007 z 26. októbra 2007 (5).
            
         
               (6)
            
            
               Toto rozhodnutie sa týka právnych predpisov o veterinárskych záležitostiach. Právne predpisy týkajúce sa veterinárskych záležitostí sa neuplatňujú na Lichtenštajnsko, pokým platnosť dohody medzi Európskym spoločenstvom a Švajčiarskou konfederáciou o obchode s poľnohospodárskymi výrobkami zahŕňa aj Lichtenštajnsko, ako je uvedené v sektorových prispôsobeniach k prílohe I. Toto rozhodnutie sa preto neuplatňuje na Lichtenštajnsko,
            
         PRIJAL TOTO ROZHODNUTIE:
   Článok 1
   Kapitola I prílohy I k dohode sa mení a dopĺňa takto:
   
               1.
            
            
               Do bodu 94 (rozhodnutie Komisie 2010/221/EÚ) v časti 4.2 sa vkladá tento text:
               „ , zmenené a doplnené týmito právnymi predpismi:
               
                           —
                        
                        
                           
                              32010 D 0761: rozhodnutie Komisie 2010/761/EÚ zo 7. decembra 2010 (Ú. v. EÚ L 322, 8.12.2010, s. 47),
                        
                     
                           —
                        
                        
                           
                              32011 D 0187: rozhodnutie Komisie 2011/187/EÚ z 24. marca 2011 (Ú. v. EÚ L 80, 26.3.2011, s. 15).“
                        
                     
         
               2.
            
            
               Do bodu 49 (rozhodnutie Komisie 2007/453/ES) v časti 7.2 sa dopĺňa táto zarážka:
               
                           „—
                        
                        
                           
                              32010 D 0749: rozhodnutie Komisie 2010/749/EÚ z 2. decembra 2010 (Ú. v. EÚ L 318, 4.12.2010, s. 47).“
                        
                     
         Článok 2
   Znenie rozhodnutí 2010/749/EÚ, 2010/761/EÚ a 2011/187/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 3. decembra 2011 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (6).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 2. decembra 2011
      
         
            Za Spoločný výbor EHP
         
         
            predseda
         
         Kurt JÄGER
      
   
   
      (1)  Ú. v. EÚ L 341, 22.12.2011, s. 72.
   
      (2)  Ú. v. EÚ L 318, 4.12.2010, s. 47.
   
      (3)  Ú. v. EÚ L 322, 8.12.2010, s. 47.
   
      (4)  Ú. v. EÚ L 80, 26.3.2011, s. 15.
   
      (5)  Ú. v. EÚ L 100, 10.4.2008, s. 27.
   
      (6)  Ústavné požiadavky neboli oznámené.